Pročko, Jozef, poslanec NR SR (2024-05-22):
... Danka, že by nemal rečniť, vzadu vyrušovať slušne a povedal, že bliakam. Slušne som upozornil. Vrátim sa k RTVS. Verejnoprávna televízia a jej zamestnanci sú pohoršení tým a chcem vám ešte jeden, jednu vec prečítať. Viete, zamestnanci v RTVS, a poznám ich veľmi veľa, sú zhrození tým, čo sa ide diať. Písal som môjmu veľmi dobrému známemu a hovorím, že aká je teraz atmosféra. Odpísal mi: Jožo, to je čistá katastrofa. Už teraz sa ľudia boja, boja sa o svoje miesta, koho vyhodia, koho nevyhodia, už teraz sú indície a dostávajú, dostávajú cez rôzne politické linky správy, že aby sa umiernili a aby prestali robiť to, čo robia. Už teraz sa tam šíri strach. Už teraz sa tam šíri strach. To je, to je, toto je tá sloboda? Toto sme si v ´89. vyštrngali, že sa ľudia vo verejnoprávnej televízii budú báť o svoje miesta, lebo im politici odkážu, vykopnem ťa stadiaľ, keď nebudeš robiť to, čo budeš, to, čo chcem ja. Vykopnem ťa odtiaľ ako handru. A zamestnanci? V médiách sa dalo, že prvá vzbura zamestnancov v RTVS. Hrozí štrajk? Chceme slobodnú verejnoprávnu inštitúciu. Vláda v stredu schválila návrh zákona z dielne ministerstva kultúry. Rozhlas a televízia Slovenska sa má zmeniť na Slovenskú televíziu a rozhlas. Mení sa spôsob odvolania riaditeľa. Zamestnanci RTVS však boj o nezávislosť RTVS nevzdávajú. Obávajú sa zásahu do spravodajstva, ktoré čelí dlhodobým atakom politikov. V protestnom videu s názvom Chceme slobodnú RTVS apelujú na politikov, aby ponechali inštitúciu bez zásahov. Nechceme robiť politiku, chceme len každý deň prísť do práce, ktorú milujeme, a robiť najlepšie ako vieme, bez strachu, výčitiek a kompromisov, píše sa v stanovisku. „Ak politici ovládnu verejnoprávne médiá, spravia si z RTVS slúžku svojej moci a záujmov, obávame sa, že už nebudeme vedieť zaručiť objektivitu, nezávislosť a pravdivosť, ktorú nám stanovuje nielen zákon a etické kódexy, ale predovšetkým naša morálka. Bojíme sa, že kvalifikovaných zamestnancov a vedúcich nahradia ľudia poplatní vláde, že nebudeme môcť slobodne tvoriť v slobodnej atmosfére a nebudeme sa môcť slobodne ozvať bez strachu“, bez strachu, o ktorom som tu hovoril, „že prídeme o svoje miesta. Stojíme pri RTVS, stojte aj vy pri nás, pretože verejnoprávne médiá sa, my všetci občania Slovenskej republiky nechceme vzdať.“ A čo myslíte, koľko zamestnancov protestovalo proti tomuto? Jeden, dvaja, traja? No jeden, dvaja, traja sa toho nezúčastnili, ale drvivá väčšina, drvivá väčšina zamestnancov v RTVS sa podpísala pod toto stanovisko. Anežka, prosím ťa, donesieš mi vodu? Prosím ťa. Ďakujem ti veľmi pekne. Strach je to, čo sa naozaj šíri aj v súčasnej dobe a mne je nesmierne ľúto naozaj. Ja poznám Roba Fica od roku 1997, keď prišiel do relácie, keď som bol v televízii a spieval tam ako mladý politik, keď rozprával o tom, že on naozaj ako to tu chce Robo zmeniť, ako, ako pôjdeme, ako pôjdeme slobodne, on nepôjde nikdy s Mečiarom, on chce mečiarizmus zničiť. Žiaľbohu, Robo Fico potom išiel s Mečiarom, ale, ale aj tak mi je ľúto, čo sa stalo. Nikdy v živote, viete, ľudský život je to najcennejšie na svete. Cennejšie ako medvede! A poďme kántriť medvede, ktoré ohrozujú ľudí. Ale len tie, ktoré ohrozujú ľudí. Poznám Roba Fica od roku ´97, chodili sme na turnaje, chodili sme spolu a je mi veľmi ľúto, čo sa stalo, ale povedať a hovoriť, že jak prišiel poslanec Glück tuná do sály vtedy a začal rozprávať, začal rozprávať agresívne slová, ja som si len natáčal a ja som bol ten provokatér, lebo som si ich natáčal. Idem zverejniť to video stadiaľto aj ja, pretože to, čo sa mi deje a aké správy mi chodia, že ja provokatér som tu provokoval. Nie ja som provokoval. Ja som si len zapol telefón. Ďakujem. Ďakujem, Anežka, veľmi pekne. Boh ti to vráti, ako hovorí Ferko Mikloško. (Rečník prevzal od kolegyne pohár vody a vzápätí si z neho odpil.) Ďakujem. Takže verejnoprávnosť Slovenskej televízie, RTVS, je v ohrození. Verejnoprávnosť. Ja si naozaj myslím, že uznesenie, ktoré sme prijali včera, by malo pomôcť tomu, aby sa spoločnosť zbavila strachu a aj médiá, aj verejnoprávne médiá by mal informovať o tom strachu, ktorý sa tu šíri. Napríklad dnes som si prečítal, že Polícia Slovenskej republiky chce riešiť všetky nenávistné komentáre, tak to som za, lebo naozaj na obidvoch stranách sú nenávistné komentáre a treba ich riešiť, ale ja keď pridám príspevok o tom napríklad, že, že som proti tomu, aby sa vyrúbali naše lesy, tak to, to, to keď si pozriete, čo robia naozaj priaznivci koalície, tak to je, to nemá s ľudskosťou nič spoločné. Tak verím, že toto teda budú robiť, že budú tie komentáre nenávistné, aby sa strach, aby sa nenávisť zo spoločnosti vytratila. Lenže spytujem sa potom aj vás, milí opoziční kolegovia, máme, máme byť ticho? Aby sme teda nešírili tú nenávisť, ktorú hovoria, že šírime. Nemáme upozorňovať aj na tento zákon, ktorý ide z verejnoprávnej televízie spraviť slúžku vládnej koalície? Máme byť ticho? Tichučko, aby tu nič nebolo? Ako máme reagovať na vystúpenia niektorých politikov, ktorí povedali, že treba nás ostrakizovať, že treba nás vytesniť, že skončíte, choďte preč, opozícia! Máme byť naozaj ticho? Kto má pravdu? Kto má pravdu? Má pravdu pán Farkašovský, ktorý povedal, že alternatívne médiá suplovali, suplovali verejnoprávnu televíziu? Alebo mám pravdu ja, ktorý povedal, nie, nie je to pravda, verejnoprávne médiá si, a verejnoprávna televízia si svoju, svoju povinnosť robila správne. Má pravdu on, lebo dostával priestor v tých, v tých alternatívnych médiách, kde mohli šíriť naozaj veci, ktoré nemajú s pravdou nič spoločné, alebo mám pravdu ja, ktorý hovorím, že v tej verejnoprávnej televízii dostávali priestor, aj Danko dostával priestor, každý dostával priestor? Ale keď vám povie politik, že ja tam nejdem, ja tam nejdem, ja si tam nesadnem, tak, tak keď, keď máš pravdu, máš pravdu a nemáš sa čoho báť, tak čo, prečo nejdeš do tej, že ja si s Matovičom nesadnem. No viete, prečo si nesadnú s Matovičom? Pretože Igor Matovič čo na srdci, to na jazyku, jasné, ale je to človek, ktorý popíše veci naozaj tak, ako ich popíše, pravdivo a, a oni sa pravdy boja. Oni sa pravdy boja. Nie je pravda to, čo povedal Počiatek v tej nahrávke? Že Slota s Ficom ukradli dve miliardy, nie je to pravda? Klame Počiatek?! Klamal Počiatek Trnkovi?! Ja ešte chcem prečítať aj príspevok Lukáša Buža, ktorý ma poprosil, pretože naozaj povinnosti mu nedovoľujú byť tu a je to dobrý príspevok, takže ja si ho osvojím a začnem, začnem tým, čo Lukáš hovorí, že skorej tie fakty vám teda poviem. Zmena zloženia Rady STVR. Zvyšuje sa počet členov zo sedem na deväť. Z deväť členov rady štyroch vymenováva a odvoláva minister kultúry SR, z toho troch z radov odborníkov v oblasti médií a audiovízie, ekonómie, práva alebo informačných technológií a jedného z oblasti ekonómie na návrh ministra financií SR. Piatich členov volí a odvoláva NR SR z odborníkov v konkrétnych oblastiach, medzi ktoré pribudol odborník v oblasti informačných technológií. Nezlučiteľnosť člena rady sa dopĺňa okrem doterajších o funkcie poslanca európskej, Európskeho parlamentu, člena Európskej komisie a člena etickej komisie. Funkčné obdobie sa predlžuje na šesť rokov. A toto je dobré, toto je dobré, počúvajte. Generálny riaditeľ má nárok na mzdu v rovnakej výške ako doteraz s tým rozdielom, že nová právna úprava navrhuje možnosť zníženia mesačnej mzdy na základe rozhodnutia rady, tej rady, ktorú si budú voliť politici, o polovicu na tri po sebe nasledujúce kalendárne mesiace, ak súčasne rozhodne o tom, že generálny riaditeľ neprijal opatrenia na dodržiavanie etických princípov navrhnutých etickou komisiou. Čo to znamená? Vysvetlím za chvíľku, po napití (rečník si odpil z pohára). Riaditeľ, riaditeľ, nebudeš poslúchať, peniaze ti zoberieme a budeš robiť to, čo my chceme. Medzi možnosti odvolania generálneho riaditeľa okrem iného pribudla možnosť rady odvolať riaditeľa v prípade, pokiaľ najmenej dvakrát za sebou neschválila koncepciu riadenia a rozvoja STVR a jej programovej služby alebo návrh rozpočtu SVRT (správne: STVR, pozn. red.) na príslušný rozpočtový rok? Čo to znamená? Odpoviem hneď. Nemusím piť. Riaditeľ, riaditeľ, keď nebudeš schvaľovať naše veci, ktoré my chceme, tak pôjdeš preč. Etická komisia. Etická komisia je novým deväťčlenným poradným orgánom rady, ktorej úlohou má byť zaujímať stanoviská k dodržiavaniu štatútu programových pracovníkov a ďalších tvorivých pracovníkov a spolupracovníkov STVR a iných etických princípov zamestnancami a externými zamestnancami pri výkone ich činnosti a navrhovať príslušné opatrenia s cieľom zabezpečiť ich dodržiavanie. A teraz. Jednotlivých členov vymenováva predseda rady na základe nominácie na šesťročné funkčné obdobie. Členovia komisie majú nárok na náhradu výdavkov, nie však na mzdu ani odmenu za výkon funkcie. Lukáš mi, verím, že odpustí, keď pridám svoje, etická komisia. Čo je pre Ferka Mikloška etické, nemusí byť etické pre mňa. Čo je pre poslanca Deja (vyslovené mäkko), Deja (vyslovené tvrdo), pardon, etické, nemusí byť pre mňa. Kto rozhoduje o tom, čo je etické a čo nie je etické?! No etická komisia, ktorú nám súdruhovia zvolia. Čiže etické bude to, čo povie koalícia. Rezervný fond. Zákonné zakotvenie povinného doplnenia fondu vo výške najviac 5 % zo zisku na zabezpečenie fungovania a kontinuity v inštitúcii je v prechodných ustanoveniach upravená právomoc zástupcu štatutárneho orgánu, generálneho riaditeľa, do zvolenia nového vykonávať úkony súvisiace s bežnou prevádzkou. A Lukáš hovorí: Takto politicky jednostranne volená rada bude voliť riaditeľa. No koho asi zvolí táto politicky zvolená rada? Niekoho so slobodným názorom? Niekoho, kto môže zlyhať a neplniť príkazy? Lukáš píše: Tomu neverí ani pes Gary. Poslušne navolení členovia rady si poslušne zvolia poslušného riaditeľa. Kam ho posadia, tam bude sedieť, kam ho postavia, tam bude stáť. Z pôvodnej programovej rady vznikla nežnejšia etická komisia, ktorá ale svojimi stanoviskami chod televízie a rozhlasu bude ovplyvňovať. V tomto návrhu už nie je ani stopy po financovaní aj zo zmluvy so štátom, na čo sme poukazovali, že je to protizákonné. Stále však platí. Idete zničiť inštitúciu RTVS a vytvoriť novú s názvom STVR. Pýtam sa prečo? Deväťdesiat percent pôvodného zákona o RTVS ostáva rovnakých, zásahy ste urobili akurát také, aby ste mohli zmeniť terajšie vedenie a orgány a nahradiť ich haldou svojich nominantov. Ozaj idete rituálne sťať RTVS iba kvôli svojmu zvrátenému chtíču? Áno, hovorí Lukáš. Moc vám evident... nevyrušujem vás, pán Huliak? Vy mňa áno. Pán Huliak, prosím, nemôžte ísť dozadu do salónika? Fakt nás vyrušujete. Nemôžte ísť dozadu do salónika s pánom Valockým aj s pánom Malatincom a tam sa rozprávať? Fakt to vyrušuje. Nikto vás neupozorní, ale vyrušujete, pán Huliak. Môžete ísť dozadu do salónika a tam sa kľudne rozprávať. Neskutočné! Najprv ste RTVS priškrtili zníženie rozpočtu z 0,17 na 0,12 % HDP. Poslanec Michelko rád opakuje, že keď je niekto vyhladovaný, nemôžete čakať od neho výborný výkon. Tak vy idete vyhladovať RTVS a potom od nej očakávate nemožné. Škoda, že aspoň premiér neprispeje z rezervy, aby vášmu srdcu blízkemu Literárnemu týždenníku, už dost... dostali ste 20-tisíc euro, 20-tisíc euro. A toto je ten papalašizmus. Ja dopĺňam Lukáša Buža. Stále tvrdíte, že spravodajstvo RTVS nie je objektívne. Podľa prieskumu MEDIAN-u je však najdôveryhodnejšie. A tu chcem povedať to, čo sa tu rozprávalo dnes, že tridsať, 34 % voličov opozície s tým len súhlasí, ale voliči koalície nesúhlasia s objektívnosťou, s objektívnosťou RTVS. To nie je pravda. Zavádzajú, klamú, pretože keď si pozriete tie prieskumy, tak naozaj aj drvivá väčšina voličov koalície hovorí, že RTVS je objektívna. RTVS vraj porušuje ľudské práva. Ako? Pýta sa Lukáš. No podľa ministerky napríklad tak, že nepozvala do relácie jedného zo 150 poslancov, konkrétne opozičného poslanca zvoleného za SNS, ministerkinho kamoša Tarabu. Píše Lukáš. Takže viete, vtedy je to neobjektívne, keď niekoho nepozvú a niekoho pozvú. Ja vám poviem príklad. Pred voľbami bolo, bolo OĽANO, teda SLOVENSKO, naozaj patrilo medzi štyroch najsilnej... medzi štyri najsilnejšie politické subjekty. RTVS nás nepozvala do relácie, do tej hlavnej. Máme teraz vyplakávať, že nie sú objektívni?! Že čo to spravili?! Veď nás nepozvali! Máme vyplakávať, ako vyplakávate vy?! Že no Tarabu ste nepozvali, tak je to, neni objektívne. V dôvodovej správe, ktorá absolútne, v ktorej, kde absolútne chýba relevantný dôvod, uvádzate: Návrh zákona a úprava procesov reaguje predovšetkým na podnety verejnosti, odborných organizácií, združení, orgány samosprávy a mimovládny sektor. Tieto požadujú zlepšiť súčasný stav a priblíženie sa k objektívnosti vysielania. Podľa nich vysielacie vysielania verejnoprávnej inštitúcie nenapĺňajú svoje verejnoprávne poslanie a tieto základné atribúty verejnoprávnosti opustila. Odvolávate sa na organizácie, združenia a mimovládny sektor. Na ktorý mimovládny sektor? Ten, ktorý je platený Putinom? Ten, ktorý je platený z financií, ktoré majú destabilizovať Európsku úniu a Slovensko? Koľko alternatívnych médií, ktoré ste tu spomínali, dostali peniaze zo zahraničia? Pamätáte si toho agenta, ktorého Slovenská informačná služba, Greguš alebo tak nejak sa volal, čo mal donášať, bol z Hlavných správ tam prispievateľ a mal donášať Rusom. Pamätáte si ten, vy si to, pán Spišiak, určite pamätáte. Jak sa volal? To je jedno. Tak tento pánko, tento pánko, ktorý dostával peniaze z Ruska, tak tieto peniaze poskytol aj národnej koalícii, ktorej predsedom bol kto? Pán Huliak. Takže toto, toto je všetko v poriadku, tieto alternatívne médiá, ktorým prispel tento človek, to je v poriadku. Tieto alternatívne médiá môžu, to sú v poriadku. Dostali sme peniaze od agenta z Ruska, výborne. Ale iné, iné, fú, iné organizácie a mimovládny sektor my ideme zrušiť. Lukáš sa ďalej pýta: Vysvetlite nám to, prosím, a menujte odborné organizácie, združenia, samosprávy, mimovládky, ktoré toto chcú. Tak sa ja spytujem, ktoré sú to? Vymenujte ich, ktoré organizácie, mimovládky to chcú? Ktoré konkrétne? A prosím Infovojnu, TV Slovan, Martinku a Paťka, či ako sa teraz volá tá televízia, to mi nehovorte, tie nie, tie viem, že to chcú. Ale poďme aj na kritiku z európskej úrovne. Komisár O´Flaherty pre ľudské práva poslal len nedávno list, v ktorom zdôraznil dôležitosť stanovenia legislatívnych rámcov, ktoré zabezpečia nezávislosť verejnoprávnych médií do vládnej kontroly. Viete, mám veľký dar, že ja počúvam aj to, čo vzadu rozprávajú títo dvaja, čo sa tu bavia a to je niečo neskutočné. Namiesto toho, aby počúvala pani ministerka (reakcia z pléna), no jasné, jasné, jasné, pani ministerka. Jasné, pani ministerka. Teraz robíte novú reláciu s priateľom. Ale poďme aj na kritiku z Európskej únie, ako som povedal, a počuli ste, Európska únia nás kritizuje. Ale to, pozor, to je tá Európska únia, ktorú ideme zrušiť. Videli ste tie billboardy? Videli ste tie billboardy proti Európskej únii? Ale prečo tam potom idú? Prečo idú SNS do Európskej únie, keď, keď je proti Európskej únii? Prečo ide, prečo idú Uhríkovci a ďalší do Európskej únie? Neskutočné. Neskutočné. Komisár vyzval Národnú radu, aby dôkladne zvážila obavy, že niektoré prvky návrhu tohto zákona môžu podkopať záruky prevádzkovej a redakčnej nezávislosti verejnoprávneho vysielateľa. Originál mailu v angličtine je v maile z výboru od pani Valachovej, hoci, hoci je to naozaj nedomyslený, nedomyslený čin, čo idete urobiť, a je to v rozpore s Európskym aktom o slobode médií. Pointa zostáva – my chceme mať verejnoprávnu televíziu. Chcete skrátka zabetónovať svojich ľudí do funkcií a je úplne jedno, či si myslia, že Zem je plochá, alebo že slony havkajú. Poslušný nominant – najlepší nominant, píše Lukáš. Ale vo vyspelom svete to funguje takto, citujem z porovnávacej analýzy Parlamentného inštitútu: „Kreovanie riadiacich a dozorných orgánov verejnoprávnych médií v Európe – Dozorné orgány verejnoprávnych médií zohrávajú kľúčovú úlohu pri zabezpečení ich nezávislosti. Ak nie sú zložené vyváženým a pluralitným spôsobom, len sotva môžu, sotva môžu zabrániť tomu, aby politici získali vplyv na ich prácu. Dozorné orgány musia však byť nielen nezávislé od štátu, ale aj od riadiacich orgánov médií. Preto sa od 90. rokov 20. storočia stalo základným princípom úplné oddelenie dozorných a riadiacich funkcií.“ Čo idete urobiť?! Idete tieto dozorné a riadiace funkcie dosadzovať politicky. Idete si tam dosadzovať svojich nominantov. Viete, berú iba mňa, škoda. Nemôžte spraviť väčší záber, aby, aby ste videli, čo sa tu za mnou vľavo deje? Slovenská televízia nevidí teraz, že tu vzadu vyrušuje. No, tak, ďakujem veľmi pekne. Vzadu tu vyrušuje zase pán Huliak a to je, nič sa nedej, v pohodičke. V pohodičke. Vyrušujú, bavia sa, ale prijali sme uznesenie o, o, prijali sme uznesenie, v ktorom naozaj podporujeme pekné veci. Robert Fico vo svojej štvrtej vláde už nechce nechať nič na náhodu, píše Lukáš. Dlhodobo sa netajil ani on, ani zástupcovia SNS tým, že RTVS mu nie je po chuti. Slobodné médiá nie sú im po chuti a ide, idú im, koalícia im ide surovo po krku. Zákon, ktorý vznikol na povel koalície a poslušná ministerka ho teraz predkladá, ide z verejnoprávnej RTVS urobiť slúžku vládnej moci, píše Lukáš. Vo vládnej propagandistickej televízii bude názor, ktorý nie je v súlade so želaním strán SMER, SNS a HLAS zakázaný, alebo inak nebude počuť. Takúto televíziu a rozhlas poznali naši rodičia za socializmu, potom nám ju naservíroval aj Mečiar a teraz bude opäť tak povedziac, takpovediac našich televíznych a rozhlasových prijímačov bude v nich plná. Bude plná politiky a propagandy. Len kvôli zbabelosti a strachu tejto vládnej koalície pred nástrojmi slobody a demokracie idú zneužiť verejnoprávnosť na svoje účely. Naše verejnoprávne médium sa roky borilo s častými, účelovými výmenami riaditeľov. Neprospelo mu ani zlúčenie televízie a rozhlasu, píše Lukáš. Za riaditeľovania pána Rezníka navyše prišla RTVS aj o licencie, opakujem. A dnes sme to už mali, Lukáš Bužo to hovorí. Opäť za riaditeľovania pána Rezníka prišla RTVS a to bolo za čias, keď Rezníka dosadila SNS, na športové prenosy napríklad z majstrovstiev sveta v hokeji. To len pripomínam, píše Lukáš, lebo je to obľúbený argument nominantov SNS, prečo si neplní RTVS verejnoprávne poslanie. Ale klamstvá a zavádzanie má celá táto koalícia zapísané v DNA, píše Lukáš. Rovnako ako doslova barbarské plienenie v kultúre a umení. Váš zákon o STVR je len dôkazom vášho barbarstva. Idete zničiť fungujúcu, aj keď dokonalú inštitúciu a nahradiť ju poslušnou, podriadenou televíziou, píše Lukáš Bužo, ktorý sa vám ospravedlňuje, že tu nemôže byť, ale veľmi rád som prečítal jeho príspevok. A na záver chcem povedať. Verejno-právna televízia sa po tomto zákone stane naozaj slúžkou politikov. Mali sme to už za čias mečiarizmu a Ferka Mikloška spomeniem poslednýkrát dnes. Za každé keby mi dal euro, tak som boháč. Ferko Mikloško naozaj zažil obdobie, kedy jeho rodina, on sám bol napádaný a ja som to zažil tiež a mnoho, mnoho ďalších ľudí, ktorí chceli slobodne žiť v krajine. Mečiar tým, že si sprivatizoval Slovenskú televíziu, ničil ich životy. A toto bude pokračovať. Ďakujem veľmi pekne.